**Յորղոս Կամինիս** (հուն․՝ Γιώργος Καμίνης, հուլիսի 15, 1954(1954-07-15), Նյու Յորք, Նյու Յորք, ԱՄՆ), հույն պետական և քաղաքական գործիչ, սահմանադրական իրավունքի պրոֆեսոր, 2010 թվականի դեկտեմբերի 29-ից՝ մայրաքաղաք Աթենքի քաղաքապետ։

Մինչ այդ՝ 2003 թվականի ապրիլի 23-ից մինչև 2010 թվականի սեպտեմբերը, զբաղեցրել է Հունաստանի մարդու իրավունքների պաշտպանի պաշտոնը։

Կենսագրություն
--------------

Յորղոս Կամինիսը ծնվել է 1954 թվականի հուլիսի 15-ին Նյու Յորքում, որտեղ նրա հայրը՝ Վասիլիս Կամինիսն աշխատում էր այդ ժամանակ։ Սկզբնական շրջանում Յորղոսն ունեցել է Ամերիկայի Միացյալ Նահանգների քաղաքացիություն, իսկ Հունաստան տեղափոխվելուց հետո ձեռք է բերել նաև հունական անձնագիր։ Յորղոսը Նյու Յորքը լքել է հինգ տարեկան հասակում՝ ընտանիքի հետ հաստատվելով Աթենքում։

Միջնակարգ կրթություն ստանալուց հետո ուսանել է Աթենքի համալսարանի իրավագիտության ֆակուլտետում, իսկ հետո նաև՝ Ֆրանսիայի Պանթեոն Ասսասի համալսարանում։ Վերջինս ավարտելուց հետո Յորղոսը ստացել է իրավաբանական գիտությունների դոկտորի գիտական աստիճան։

Գործունեություն
---------------

1982 թվականի նոյեմբերին Յորղոսն աշխատանքի է անցնում Աթենքի համալսարանի իրավագիտության ֆակուլտետում, որպես հետազոտող և դասախոս։ Նույն համալսարանում 1998 թվականին ստացել է դոցենտի աստիճան։ 1989 թվականի սեպտեմբերից աշխատել է Հունաստանի խորհրդարանի խորհրդարանական ուսումնասիրությունների և հետազոտությունների բաժնում, որպես ավագ գիտաշխատող։

1998-2003 թվականներին աշխատել է, որպես մարդու իրավունքների պաշտպանի տեղակալ, իսկ 2003 թվականից գլխավորել է այդ գրասենյակը։ 2010 թվականի սեպտեմբերի ընտրություններում վերընտրվելուց հետո հրաժարական է տվել։

2010 թվականի տեղական ընտրությունների երկրորդ փուլից հետո ընտրվել է Աթենքի քաղաքապետ։ Քաղաքական գործունեությունը սկսելուն զուգընթաց Կամինիսը հիմնադրել է «Դեմոկրատական ձախերի» կուսակցությունը։

Յորղոս Կամինիսը վերընտրվել է 2014 թվականի ընտրություններից հետո՝ առաջ անցնելով «Սիրիզա» կուսակցության թեկնածու Գաբրիել Սակելլարիդիսին։ Նրա պաշտոնավարումը կավարտվի 2019 թվականին։

Անձնական կյանք
--------------

Յորղոս Կամինիսն ամուսնացած է Ադամանտիա Անագնաստուի հետ, ով եղել է Մակեդոնիայի համալսարանի դասախոս։ Իրենց համատեղ կյանքի ընթացքում վերջիններս ունեցել են երկու դուստր՝ Անգելիկի և Կատերինա-Մարկելլա անուններով։

Ծանոթագրություններ
------------------

1. ↑  «Ո՞վ է Հունաստանի օմբուդսմենը». Հունական օմբուդսմենի գրասենյակ. Արխիվացված է օրիգինալից 2011 թ․ հուլիսի 17-ին. Վերցված է 2010 թ․ նոյեմբերի 15-ին.
2. ↑  *Ετήσια έκθεση 2003* (PDF) (հունարեն). Հունաստանի մարդու իրավունքների պաշտպան. 2003. ISBN 960-87641-1-4. Արխիվացված է օրիգինալից (PDF) 2011 թ․ հուլիսի 17-ին. Վերցված է 2010 թ․ նոյեմբերի 15-ին.
3. ↑  Hasapopoulos, Nikos (2010 թ․ օգոստոսի 29). Γιώργος Καμίνης Ενας αριστερός Ελληνοαμερικανός για τον Δήμο Αθηναίων (Greek). Վերցված է 2010 թ․ նոյեմբերի 15-ին. `{{cite news}}`: Invalid `|script-title=`: missing prefix (օգնություն)CS1 սպաս․ չճանաչված լեզու (link)
4. ↑  «To Biografiko tou neou Dimarchos Athinaion Giorgou Kamini». *Express* (Greek). 2010 թ․ նոյեմբերի 15. Արխիվացված է օրիգինալից 2016 թ․ ապրիլի 16-ին.`{{cite news}}`: CS1 սպաս․ չճանաչված լեզու (link)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յորղոս Կամինիս» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| 

|  Չափորոշչային վերահսկողություն |
| --- |
|  |
| BNF: 12337290m · CiNii: DA08145856 · GND: 1082102679 · ISNI: 0000000083940735 · LCCN: n94010941 · SUDOC: 032320426 · VIAF: 73925307 · WorldCat VIAF: 73925307 |

 |

 |

|  |
| --- |
| 
  **Հունաստան**   **Եվրոպական միություն**   **Կենսագրություն**
 |